Mennta - og menningarmálaráðherra hefur lagt fram á Alþingi frumvarp til laga um Menntasjóð námsmanna sem mun , verði frumvarpið að lögum , leysa af hólmi Lánasjóð íslenskra námsmanna . BHM telur slíkt fyrirkomulag heppilegra en það sem frumvarpið kveður á um : „ BHM hvetur löggjafann til að skoða þetta atriði sérstaklega um leið og mat er lagt á það hvort stuðningskerfi við námsmenn sé nægilega vel fjármagnað hérlendis . “ Í umsögn BHM er vakin athygli á því að íslenskt samfélag hafi til þessa einkennst af miklum sveiflum , með tilheyrandi verðlags - og vaxtabreytingum . Samkvæmt frumvarpinu munu lántakar eiga þess kost , áður en þeir ná 35 ára aldri , að velja hvort afborganir lána verði tekjutengdar eða ekki . BHM telur raunar ( og styðst þar við eigin útreikninga ) að stór hópur lántaka muni velja að tekjutengja sín námslán : „ BHM harmar að við heildarendurskoðun á námslánakerfinu sé ekki stigið það nauðsynlega skref að koma í veg fyrir að námsmenn framtíðarinnar greiði af námslánum eftir að starfsævinni lýkur .